Каменюкі

Каменюкі́ (трансліт.: Kamieniuki, руск.: Каменюки, сустракаецца назва Камяню́кі) — аграгарадок у Камянецкім раёне Брэсцкай вобласці. Уваходзіць у склад Камянюцкага сельсавета. З 14 красавіка 1964 г. з’яўляецца цэнтрам Камянюцкага сельсавета. Тут знаходзіцца адміністрацыя нацыянальнага парка «Белавежская пушча». Назва З аднаго боку, безумоўна напрошваецца сувязь з блр. камень (і экспрэсіўнае камянюка). З іншага боку, фіксаваліся патранімічныя прозвішчы Камэноўскі (Відзы), Каменовіч (Скідзель), Каменіч (Восава). Было старое літоўскае Камэніс. З-пад Вільні (Лаварышкі) ў канцы 18 ст. было Каменка. Ёсць латышскія Kamens, Kamenis, літоўскі тапонім Kameniškiai («Каменішкі»). Было старажытнае балцка-літоўскае двухасноўнае імя Ka-menas. Геаграфія Знаходзіцца за 21 км у напрамку на поўнач ад горада Каменец, за 60 км ад Брэста, за 47 км ад чыгуначнай станцыі Жабінка, на рацэ Правая Лясная. Насельніцтва 2019 год — 896 жыхароў. 2010 год — 1119 жыхароў. 1997 год — 1248 жыхароў, 500 двароў. 1921 год — 138 жыхароў. Славутасці Брацкая магіла (1941) — Гісторыка-культурная каштоўнасць Беларусі, шыфр 113Д000348 Свята-Георгіеўская царква Крыніцы Літаратура Камяню́кі // Беларуская энцыклапедыя: У 18 т. Т. 7: Застаўка — Кантата / Рэдкал.: Г. П. Пашкоў і інш. — Мн. : БелЭн, 1998. — Т. 7. — 604 с. — 10 000 экз. — ISBN 985-11-0035-8. — ISBN 985-11-0130-3 (т. 7). — С. 557. Спасылкі На Вікісховішчы ёсць медыяфайлы па тэме Каменюкі